stanford-oval/wikipedia huggingface dataset:
טרנסצנדנטיות של פאי
היסטוריה

הראשון שעסק בסוגיה היה המתמטיקאי השווייצרי יוהאן היינריך למברט, שבשנת 1761 הוכיח לראשונה כי  \pi  אי-רציונלי, ואף שיער כי הוא מספר טרנסצנדנטי. אולם, בתקופה זו לא היה ידוע האם קיימים בכלל מספרים טרנסצנדנטיים.
בשנת 1844 הוכיח ז'וזף ליוביל את משפט ליוביל, שהוכיח לראשונה את קיומם של המספרים הטרנסצנדנטיים ונתן דוגמה ראשונה למספר שכזה (קבוע ליוביל). בשנת 1874 הוכיח גאורג קנטור כי כמעט כל המספרים הממשיים הם טרנסצנדנטיים. על אף זאת ההוכחה כי מספר מסוים הוא טרנסצנדנטי נותרה בעיה סבוכה.
בשנת 1873 הוכיח המתמטיקאי הצרפתי שארל הרמיט את השערתו של למברט, ובכך היה e למספר הטרנסצנדנטי הראשון שהתגלה בלי שנבנה לשם כך מראש (בניגוד למספרי ליוביל).
פרדיננד לינדמן וקארל ויירשטראס הכלילו את תוצאתו של הרמיט והוכיחו את משפט לינדמן-ויירשטראס הקובע את הטרנסצנדנטיות ואת האי-תלות האלגברית של חזקות אלגבריות של  {\text{e}}; ממשפט זה נובעת גם הטרנסצנדנטיות של פאי.
שיטת ההוכחה

השיטה בה מוכיחים כי  \pi  טרנסצנדנטי שימושית במיוחד, ונעשה בה שימוש רב להוכחת הטרנסצנדנטיות והאי-רציונליות של מספרים רבים נוספים.
הרעיון הכללי הוא להניח בשלילה כי המספר מקיים את התכונה, ובאמצעות בניית פונקציות שתפורות לעניין היטב, מבצעים מניפולציות אנליטיות ומראים כי זה גורר שוויון מופרך בין מספר שלם שונה מאפס לבין מספר קטן בערכו המוחלט מ-1. גם ההוכחה הפשוטה יותר כי  \pi  אי-רציונלי נעשית בדרך דומה. בשל השימושיות שלה בתחום זכתה השיטה לכינוי ההומוריסטי "המשפט היסודי של המספרים הטרנסצנדנטיים" (על משקל המשפטים היסודיים של האריתמטיקה, האלגברה, החשבון הדיפרנציאלי והאינטגרלי ודומיהם).
הערות שוליים

↑  Fundamental Theorem Of Transcendence באתר PlanetMath
Esta Noche Voy Contigo

Esta Noche Voy Contigo (באנגלית: I'm Going With You Tonight, ובעברית: אני הולכת איתך הערב) הוא סינגל שהוקלט על ידי הזמרת הקולומביאנית שאקירה, מתוך אלבום הבכורה שלה, Magia. השיר יצא לאור ב-16 ביולי 1991, כסינגל השלישי מתוך האלבום.
רקע וכתיבה

השיר נכתב על ידי מיגל א. קוביוס והופק על ידי שאקירה. מילות השיר מדברות על האהבה הרבה שיש לשאקירה כלפי בן הזוג שלה. זאת תוך שהיא מצהירה בפניו שהוא הדבר שמסב לה אושר ושהיא מעוניינת להיות איתו לעד.
עם השיר הופיעה שאקירה ב-14 ביולי 1991. ההופעה תועדה והועלתה ליוטיוב בשנת 2013.
וידאו קליפ

הווידאו קליפ המלא שצולם עבור השיר פורסם לראשונה ביוטיוב ב-12 באוקטובר 2008. בתחילת הקליפ, ניתן לראות את שאקירה רוקדת ליד פסל. בהמשך, ניתן לראותה רוקדת כשפילים מהלכים מאחוריה. חלק מתוכו צולם בגן חיות.
נכון לפברואר 2020, הקליפ צבר למעלה מ-135 אלף צפיות.
ג'ן שקובסקי

ג'ניס "ג'ן" שקובסקי (באנגלית: Janice "Jan" Schakowsky; נולדה ב-22 במאי 1944) היא פוליטיקאית יהודייה-אמריקאית מהמפלגה הדמוקרטית, המכהנת משנת 1999 כחברת בית הנבחרים של ארצות הברית מטעם המחוז ה-9 של מדינת אילינוי.
ראשית חייה

שקובסקי נולדה בשם ג'ניס דנוב (Janice Danoff) בשיקגו שבאילינוי, לטילי (לבית קונסו) ואירווין דנוב. הוריה היו מהגרים יהודים, אביה היגר מליטא ואמה היגרה מרוסיה. היא סיימה את לימודיה באוניברסיטת אילינוי ב-1965 עם תואר ראשון במדע המדינה בהתמחות בחינוך יסודי. שקובסקי, חסידה מושבעת של זכויות הצרכן, הייתה ב-1999 האחראית על החוק הדורש הדפסה של תאריכים מעודכנים במוצרי מכולת. היא הייתה מנהלת פרויקטים בארגון לפעולה ציבורית מ-1976 ועד 1985. לאחר מכן מונתה למנכ"לית מועצת המדינה לאזרח הוותיק, תפקיד בו כיהנה כחמש שנים עד 1990. ב-1990 נבחרה לבית המחוקקים של אילינוי, שם שירתה ארבע כהונות.
קריירה

ב- 1996 הודיע סידני ייטס, אשר ייצג את המחוז ה-9 מאז 1949 (מלבד סבב בחירות אחד שהוא רץ בו לסנאט ב-1962), שהוא לא ירוץ לבחירות מחדש ב-1998. שקובסקי ניצחה בקלות את הפריימריס של הדמוקרטים, אשר הבטיח לה ניצחון במחוז הדמוקרטי החשוב הזה. היא ניצחה בבחירות הכלליות בנובמבר, עם 75% מהקולות ומאז ניצחה בקלות בבחירות מחדש ארבע פעמים, כל פעם עם 70% או יותר מהקולות. היא רק האדם השלישי המייצג את המחוז מאז 1949.
שקובסקי היא אחת מן החברים הליברלים ביותר בבית הנבחרים, וכן מבין נציגיה של אילינוי בקונגרס. היא חברת בשדולת חברי הקונגרס הפרוגרסיבי. היא מדורגת לעיתים קרובות בין 90% -ל-100% בקבוצות אינטרסים ליברליות ופרוגרסיביות ודירוג חד ספרתי בקבוצות שמרניות. בשימועים שנעשו על ידי ועדת המשנה לאנרגיה ומסחר ביולי 2006, שקובסקי הביעה דאגה שהדו"ח מהאקדמיה הלאומית למדע שמראה סתירה בין מדענים שחוקרים את ההתחממות הגלובאלית עלול "לשמש בצורה כזו שתטיל ספק בכל האומה, שהמדינה שלנו וכל שאר העולם המפותח והמתועש לא צריך לעשות דבר לגבי התחממות גלובאלית".
בזמן כהונתה בקונגרס, שקובסקי ידועה בתמיכה שלה בנושאי נשים והיא מקורבת למנהיגת הדמוקרטים בבית הנבחרים, ננסי פלוסי. דווח עליה שהיא התקשרה לכל אחת מהשותפות בחברות עורכי הדין בשיקגו במהלך המרוץ הראשון שלה לתפקיד ב-1998 וזכתה בשבחים לאומיים על המיומנות בהתרמות לקמפיין.
שקובסקי התנגדה בגלוי למלחמת עיראק. היא הייתה מבין התומכים הראשונים והבולטים ביותר של הסנאטור ברק אובמה לפני ניצחונו בפריימריז הדמוקרטי עבור המושב של אילינוי ותמכה באופן פעיל במרוץ שלו למינוי למועמד הדמוקרטי לנשיאות.
שקובסקי הייתה חברה בוועדה לאנרגיה ומסחר, בוועדת המשנה למחסר, סחר והגנת הצרכן, בוועדת המשנה לסביבה וחומרים מסוכנים, בוועדת המשנה לבריאות, בוועדת המשנה לבקרה וחקירות, בוועדת המשנה לבקרה וחקירות ועוד.
קיבלה את הוקרת מועדון הלהט"בים של שיקגו על פעילותה בנושא זכויות להט"ב ב-2015. הצביעה בעד זכויות טרנסג'נדרים ב-2021 ותוך כדי כך חלקה את הקשר האישי שלה לקהילה.
שאקובסקי תומכת בקהילת האשורים שבעיראק. ב-7 באוגוסט 2020 פרסמה הצהרה המכירה ביום השנה לטבח סימל שאירע ב-1933. היא גם תומכת בהחלטת בית הנבחרים, שאם תתקבל, תחייב את הממשל הפדרלי להכיר רשמית ברצח העם האשורי.
ב-1 באוקטובר 2020, חתמה שקובסקי יחד עם עשרות נציגי ציבור נוספים על מכתב לשר החוץ מייק פומפאו, מכתב שגינה את הפעולות ההתקפיות של אזרבייג'ן נגד המובלעת נגורנו קרבאך המאוכלסת בארמנים, גינתה את תפקידה של טורקיה בסכסוך נגורנו קרבאך וקראה להפסקת אש מיידית. המכתב מכנה את ארדואן (נשיא טורקיה) ואלייב (נשיא אזרבייג'ן) "שני דיקטטורים שקשרו קשר להשלמת מה שהתחיל ב-1915".
ב-8 במרץ 2023 חתמה שאקובסקי, יחד עם 56 דמוקרטים על H.Con.Res. 21 המורה לנשיא ג'ו ביידן להוציא את החיילים האמריקאים מסוריה תוך 180 יום, אולם ההצעה לא התקבלה.
יחסה לישראל > עמידה מול האנטישמיות

המחוז של שקובסקי מכיל קהילה גדולה מאוד של ניצולי שואה ומשפחותיהם. היא הצהירה כי אחד מהעדיפויות העליונות שלה הם הפיצויים לניצולי שואה ובני משפחותיהם. במיוחד עבורם, היא פתחה דף מידע באתרה ובביקורה בישראל, ב-1999, היא נפגשה עם אבי בקר, הנציג של הקונגרס היהודי העולמי בנושא הפיצויים. בשנת 2000, כחברה בוועדת הבנקאות של בית הנבחרים היא קיימה יחד עם הוועדה שימוע בעדות של ניצולי שואה וארגונים למענם על התפקיד ששיחקו הבנקים של בריטניה, צרפת ואוסטריה במהלך מלחמת העולם השנייה והמאמצים שנעשים כדי להשיב את רכוש היהודים. הוועדה גם בחנה את הנושאים הנוגעים לרווחים שנגזרו מעבודה כפוייה במהלך התקופה הנאצית וקיבלו דיווח על המשא ומתן ליישוב תביעות הביטוח של קורבנות השואה ויורשיהם. ב-2002, שימשה כעדה בנושא הדרישה מחברות ביטוח אמריקניות לספק לציבור וללשכת המסחר את פרטי הניצולים המבטוחים מתקופת הנאצים. לאחר שהוצתו שלושה בתי כנסת, ביוני 1999, בסקרמנטו שבקליפורניה, היא דיברה במליאה בתמיכה בחוק המגנה את המעשים: "כחברה יהודייה בקונגרס, אני רגישה במיוחד למעשים של אנטישמיות" היא אמרה. בספטמבר 2006, היא הובילה קואליציה דו מפלגתית, בשליחת מכתב מחאה לנשיא סודאן, שבנאומו בעצרת האו"ם כמה ימים קודם לכן, האשים את היהודים האמריקאים באמירת שקרים לגבי האלימות בדארפור כדי לגייס כספים לישראל. הוא טען גם כי "מספר מקרי המוות של הפליטים בדארפור הם "בדיה" וכי מי שעשה את הפרסום הם האנשים המגויסים בקביעות, הארגונים היהודים [בארצות הברית]". בדצמבר של שנה זו, עברה בבית הנבחרים חקיקה, ששקובסקי הייתה מבין יוזמיה המקוריים, אשר מגנה את הוועידה להכחשת השואה שנערכה בטהראן.
הערות שוליים

↑  דיואן די. פריז, מדע בבית של כאב, עיתון טי.סי.אס דיילי, 26 ביולי 2006
↑  מתיו רות'שילד, יומו של אובמה באייווה, מגזין "דה פרוגרסיב", 4 בינואר 2008
↑  Chicago Gay and Lesbian Hall of Fame, web.archive.org, ‏2016-10-22
↑  https://twitter.com/janschakowsky/status/1365098947031752713, X (formerly Twitter)
↑  Schakowsky Statement Recognizing the Tragedy of the 1933 Simele Massacre, Congresswoman Jan Schakowsky, ‏2020-08-07 (באנגלית)
↑  Joe Snell, Assyrians press Congress on genocide resolution, Medill News Service, ‏2019-10-25 (באנגלית אמריקאית)
↑  ANCA, Senate and House Leaders to Secretary of State Pompeo: Cut Military Aid to Azerbaijan; Sanction Turkey for Ongoing Attacks Against Armenia and Artsakh, The Armenian Weekly, ‏2020-10-02 (באנגלית אמריקאית)
↑  H.Con.Res. 21: Directing the President, pursuant to section 5(c) of … -- House Vote #136 -- Mar 8, 2023, GovTrack.us (באנגלית)
↑  Associated Press, House Votes Down Bill Directing Removal of Troops From Syria, https://www.usnews.com/, ‏8 מרץ 2023 (באנגלית)
↑  חיילים ואזרחים ישראלים חטופים, המועצה היהודית לנושאים ציבוריים (JCPA), מכתב לסוכניות הארגון, פורסם ב-13 בפברואר 2001
↑  הדמוקרטים מעלים דאגות לגבי החרם של איחוד האמירויות כלפי ישראל, יחסם לחמאס, ג'ן שקובסקי - נאומים והצהרות מרכזיות, אתר votesmart.org, הודעה לעיתונות והעתק מכתב לנשיא, 2 במרץ 2006
↑  הסטינג מוביל את טענות הדמוקרטים שעסקת דובאי מחזקת את החרם הערבי כלפי ישראל, ג'ן שקובסקי - נאומים והצהרות מרכזיות, אתר votesmart.org, הודעה לעיתונות והעתק מכתב לנשיא, 2 במרץ 2006
↑  חוק תמיכה בחופש לאיראן,ג'ן שקובסקי - נאומים והצהרות מרכזיות, אתר votesmart.org, נאום מליאה, 4 במאי 2006
↑  לין סוויטס, הטור של סוויט: שקובסקי, עמנואל מפצירים בהסטרד לסרב לנאום ראש ממשלת עיראק בפני הקונגרס, 25 ביולי 2006
↑  וקסלר ו-246 חברי קונגרס מפצירים באיחוד האירופי שלא לספק סיוע לממשלה הפלסטינית החדשה, ג'ן שקובסקי - נאומים והצהרות מרכזיות, אתר votesmart.org, הודעה לעיתונות והעתק מכתב לחוויאר סולאנה, 21 במרץ 2007
↑  Jan Schakowsky joins Israeli judicial reform protesters in Chicago, The Jerusalem Post | JPost.com (באנגלית אמריקאית)
↑  Urge Congress to co-sponsor H. Con. Res. 61, UnXeptable (באנגלית אמריקאית)
↑  דניאל אדלסון, ההצהרה בקונגרס בעד המחאה בישראל, ומובילות היוזמה: "לוחמות למען הדמוקרטיה", באתר ynet, 2 באוגוסט 2023
↑  Schakowsky, Pocan, McGovern, Urge Biden, Blinken to Withhold Weapons Transfers After Humanitarian Aid Workers Killed | Congresswoman Jan Schakowsky, schakowsky.house.gov, ‏2024-04-05 (באנגלית)
↑  Cardin to preside at Netanyahu’s speech, with VP Harris absent, Jewish Insider, ‏23 ביולי 2024
↑  הצעת חוק בית הנבחרים 1091, GovTrack.us, אתר מאגר מידע - חוקי הקונגרס
| --- | --- |
בקרת זהויות :  ISNI: 0000 0000 3743 5578  LCCN: no00052016  SNAC: w6zf3bwx  US Congress: S001145  VIAF: 11851301   WorldCat (עם VIAF): 11851301 
שקובסקי יחד עם חבר הסנאט של אילינוי ג'פרי שנברג, בעת הכרזת התמודדותו לנשיאות של ברק אובמה, 10 בפברואר 2007
Favorite Crime

| --- | --- |
 שיר בביצוע אוליביה רודריגו
 מתוך האלבום Sour
 יצא לאור:  21 במאי 2021
 סוגה:  פולק-פופ
 שפה:  אנגלית
 אורך:  2:32
 חברת תקליטים:  גפן
 כתיבה:  אוליביה רודריגו, דן ניגרו
 הפקה:  דן ניגרו
"Favorite Crime" (בעברית: "פשע מועדף") הוא שיר שהוקלט על ידי הזמרת האמריקאית אוליביה רודריגו. זוהי הרצועה העשירית באלבום הבכורה של רודריגו Sour, שיצא ב-21 במאי 2021, דרך חברת התקליטים גפן. זוהי בלדת פולק-פופ ואינדי פופ, שנכתבה על ידי רודריגו והמפיק שלה, דן ניגרו.
עם יציאתו, השיר הגיע לעשירייה הפותחת בניו זילנד ובאירלנד, ובין 20 המובילים באוסטרליה, קנדה, בריטניה וארצות הברית. השיר זכה גם בתואר זהב באוסטרליה ובניו זילנד. השיר קיבל את הבכורה שלו כחלק מסדרת ה-Vevo's Lift ב-25 במאי 2021.
רקע והרכב השיר

אני מאוד אוהבת שהשיר הוא מטפורה אחת גדולה. שפה פיגורטיבית הייתה משהו שהייתי צריכה לעבוד עליו בכתיבת השירים שלי. אני כותבת שירים מאוד מילולית וספציפית, והמוח שלי לא נוטה ללכת למטפורות וסימבוליות, אז אני סופר גאה בשיר הזה.
המקור באנגלית
I really love how the song is one big metaphor. Figurative language was something I had to work on in my song writing. I'm a very literal, specific writer & metaphors & similes aren't often where my brain tends to go, so I'm super proud of this song.
"Favorite Crime", הוא הרצועה העשירית באלבום הבכורה של רודריגו, Sour. רודריגו סיפרה כי היא כתבה את השיר לצד מפיק האלבום דן ניגרו בקיץ 2020.
השיר הוא שיר פולק-פופ אקוסטי שבו רודריגו נזכרת במערכת יחסים לא מתפקדת ומתארת תחושות של ייאוש ותלות. היא משתמשת במטפורות שונות בסגנון בוני וקלייד כדי להמחיש כיצד בן זוגה ביצע את פשע העזיבה והשאיר אותה שבורת לב.
בסמוך לצאתו, עלה השיר לרשת הזרמת המדיה ספוטיפיי, תוך שצבר מעל ל-200 מיליון השמעות.
ביקורות

אתר Young Hollywood, שסוקר תכנים הפופולריים בקרב בני נוער אמריקאיים, כתב על השיר ”הטקסטים ביצירה הזו וסיפורי הסיפורים הם מדהימים - יצירת אמנות אמיתית.” אתר אנטרטיינמנט ויקלי השווה את השיר ואת קולות הרקע המפיעים בו ל-"Royals" של לורד. אתר Exclaim השווה את השיר לסגנון העכשווי של טיילור סוויפט: ”סיפור הסיפורים מובהק זה מזכיר את טיילור סוויפט, שרודריגו מציינת כהשראה. דרך הנרטיבים הללו רודריגו יוצרת עולם מיוחד עבור המאזינים שלה.”
מגזין Vulture ציין כי "Favorite Crime" ו-"Happier"; ”מרגישים כאילו אנו פוגעים בתחתית המאגר של חוויות מערכת היחסים החזקות של הזמרת.” וציין לשלילה את הליריקה הכבדה של השיר לעומת גילה הצעיר של רודריגו.
ביקורות > רשימות ודירוגים

| ארגון | רשימה | מיקום | מקור |
| --- | --- | --- | --- |
| בילבורד | כל שיר ב"Sour" של אוליביה רודריגו מדורג: בחירות המבקרים | 11 |  |
| Vice | דירוג סופי של Sour של אוליביה רודריגו | 8 |  |
| Insider | הדירוג הסופי של השירים ב-Sour של אוליביה רודריגו, שנה לאחר מכן | 4 |  |
| The Tab | הדירוג הסופי של כל שיר של אוליביה רודריגו, כולל "Vampire" | 11 |  |
| רולינג סטון | כל שיר של אוליביה רודריגו, מדורג | 19 |  |
הצלחה מסחרית

אף על פי שלא יצא לאור כסינגל מתוך האלבום, נכנס השיר למקום השישי במצעד הסינגלים של ניו זילנד ולמקום העשירי במצעד הסינגלים האירי.
בארצות הברית, הגיע השיר יחד עם כל שירי האלבום, ל-30 המקומות הראשונים במצעד הבילבורד הוט 100, בעוד הוא דורג במקום ה-18. בשבוע השני עלה השיר למקום ה-16 במצעד. במצעד שירי הסטרימינג האמריקאי הגיע השיר למקום התשיעי.
השיר הגיע ל-20 המקומות הראשונים במצעד הבילבורד גלובל 200 ובקנדה.
נכון לאוגוסט 2023, צבר השיר מעל ל-800 מיליון השמעות בספוטיפיי.
הופעות חיות

לאחר פרסום הביצוע של רודריגו לשיר "Deja Vu" ב-12 במאי, כשבועיים לאחר מכן עלה לערוץ היוטיוב של רודריגו הביצוע של "Favorite Crime" כחלק השני מפרויקט Vevo LIFT, המקדם מוזיקה של אמנים צעירים בפלטפורמת היוטיוב.
מיקומי שיא

|   ‏‏‏  מצעדים ודירוגים (2021)> מדינה |   ‏‏‏  מצעדים ודירוגים (2021)> מצעד |   ‏‏‏  מצעדים ודירוגים (2021)> מיקום שיא |   ‏‏‏  מצעדים ודירוגים (2021)>  |
| --- | --- | --- | --- |
|  עולמי | בילבורד גלובל 200 | 14 |  |
|  עולמי | בילבורד גלובל ללא ארצות הברית | 26 |  |
|  אוסטרליה | מצעד הסינגלים האוסטרלי | 13 |  |
|  אירלנד | מצעד הסינגלים האירי | 8 |  |
|  ארצות הברית | בילבורד הוט 100 | 16 |  |
|  ארצות הברית | מצעד שירי הסטרימינג | 6 |  |
|  הולנד | מצעד 40 הסינגלים ההולנדיים | 47 |  |
|  הממלכה המאוחדת | מצעד הסינגלים הבריטי | 17 |  |
|  הממלכה המאוחדת | מצעד שירי הסטרימינג | 20 |  |
|  יוון | IFPI Greece | 34 |  |
|  נורווגיה | VG-lista | 21 |  |
|  ניו זילנד | המצעד הניו זילנדי הרשמי | 6 |  |
|  סינגפור | RIAS | 16 |  |
|  סלובקיה | ČNS IFPI | 84 |  |
|  פורטוגל | מצעד הסינגלים הפורטוגזי | 13 |  |
|  קנדה | קנדה הוט 100 | 14 |  |
|  שוודיה | סוורייטופליסטן | 76 |  |
מיקומי שיא > מצעדים שנתיים

|   ‏‏‏  2021> מדינה |   ‏‏‏  2021> מצעד |   ‏‏‏  2021> מיקום שיא |   ‏‏‏  2021>  |
| --- | --- | --- | --- |
|  עולמי | בילבורד גלובל 200 | 130 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הסטרימינג | 74 |  |
|  פורטוגל | מצעד הסינגלים הפורטוגזי | 111 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| ארצות הברית (RIAA) | 3× פלטינה | 3,000,000 |
| הממלכה המאוחדת (BPI) | פלטינה | 600,000 |
| מקסיקו (AMPROFON) | 2× פלטינה | 280,000 |
| מקסיקו (AMPROFON) | זהב | 70,000 |
| ניו זילנד (Recorded Music NZ) | 2× פלטינה | 60,000 |
סיכום
| בכל העולם | — | 4,220,000 |
הערות שוליים

↑  Favorite Crime, genius (באנגלית)
↑  Olivia Rodrigo Performs Rooftop Version of "favorite crime", PAPER, ‏25 במאי 2021
↑  Olivia Rodrigo Performs Rooftop Version of 'favorite crime', PAPER, ‏25 במאי 2021 (באנגלית)
↑  M. Albright, The Real Meaning Behind Olivia Rodrigo's 'Favorite Crime', NickiSwift.com, ‏21 במאי 2021 (באנגלית אמריקאית)
↑  Songfacts, Favorite Crime by Olivia Rodrigo - Songfacts, www.songfacts.com (באנגלית)
↑  favorite crime, נבדק ב-2021-06-06
↑  Melanie Haid, TRACK BY TRACK: Olivia Rodrigo's 'SOUR' | Young Hollywood, younghollywood.com (באנגלית)
↑  Olivia Rodrigo's 'SOUR' Captures the Beautiful Chaos of a Teenage Brain | Exclaim!, exclaim.ca (ב־Canadian English)
↑  Craig Jenkins, Olivia Rodrigo Studied All the Right Moves, Vulture, ‏24 במאי 2021 (באנגלית אמריקאית)
↑  Larisha Paul, Every Song Ranked on Olivia Rodrigo’s ‘Sour’: Critic’s Picks, בילבורד, ‏21 במאי 2021 (באנגלית אמריקאית)
↑  Jenna Mahale, The tracks on Sour by Olivia Rodrigo, ranked, i-d.vice.com (באנגלית)
↑  Callie Ahlgrim, The definitive ranking of Olivia Rodrigo's 'Sour' songs, one year later, Insider (באנגלית אמריקאית)
↑  The definitive ranking of every Olivia Rodrigo song, including Vampire, The Tab, ‏2023-06-30 (באנגלית בריטית)
↑  Rob Sheffield, Every Olivia Rodrigo Song, Ranked, רולינג סטון, ‏13 בספטמבר 2023 (באנגלית)
↑  Hugh McIntyre, Every Song On Olivia Rodrigo’s Debut Album Is Now A Hot 100 Top 40 Hit, פורבס, ‏1 ביוני 2021 (באנגלית)
↑   ציוץ של Pop Crave ברשת החברתית אקס (טוויטר), 14 באוגוסט 2023
↑   Olivia Rodrigo - favorite crime (Live Performance) | Vevo LIFT, בביצוע אוליביה רודריגו, סרטון בערוץ "OliviaRodrigoVEVO", באתר יוטיוב (אורך: 2:39), 26 במאי 2021
↑  Ellise Shafer, Olivia Rodrigo Delivers a Guitar-Heavy Heartbreak Anthem With New Single ‘Good 4 U’, וראייטי, ‏14 במאי 2021 (באנגלית אמריקאית)
↑  Billboard Global 200, Billboard, ‏12 ביוני 2021 (באנגלית אמריקאית)
↑  Billboard Global Excl. US, Billboard, ‏12 ביוני 2021 (באנגלית אמריקאית)
↑  Billboard Hot 100, Billboard, ‏5 ביוני 2023 (באנגלית אמריקאית)
↑  Streaming Songs, Billboard, ‏5 ביוני 2021 (באנגלית אמריקאית)
↑  Billboard Canadian Hot 100, Billboard, ‏12 ביוני 2021 (באנגלית אמריקאית)
↑  Nov 2024 Single Accreds.pdf, Dropbox
↑  Gold & Platinum, RIAA (באנגלית אמריקאית)
↑  Olivia Rodrigo, Favorite Crime, Single, BPI (באנגלית)
↑  AMPROFON, באתר amprofon.com.mx
↑  Single Certification Search – RadioScope (באנגלית אמריקאית)
| אוליביה רודריגו |
| --- | --- | --- |
דיסקוגרפיה • פרסים ומועמדויות • שירים
| אלבומי אולפן | Sour • Guts |  |
| סינגלים | "Drivers License" • "Deja Vu" • "Good 4 U" • "Traitor" • "Brutal" • "Vampire" • "Bad Idea Right?" • "Get Him Back!" • "Can't Catch Me Now" • "Obsessed" |  |
| סינגלים שיווקיים | "All I Want" |  |
| שירים נוספים | "1 Step Forward, 3 Steps Back" • "Enough for You" • "Happier" • "Jealousy, Jealousy" • "Favorite Crime" • "Hope Ur Ok" • "All-American Bitch" • "Lacy" • "Ballad of a Homeschooled Girl" • "Making the Bed" • "Logical" • "Love Is Embarrassing" • "The Grudge" • "Pretty Isn't Pretty" • "Teenage Dream" ‏•‏‏ "So American" |  |
| סיבובי הופעות | Sour Tour • Guts World Tour |  |
קטגוריה
מנחה קטנה

מנחה קטנה הוא אחד מזמני היום בהלכה, והוא מתשע שעות זמניות ומחצה מתחילת היום. זמן מנחה קטנה הוא הזמן שבו ניתן להתפלל לכתחילה את תפילת המנחה.
זמן זה נקרא מנחה קטנה מחמת ששיעור הזמן שישנו מזמן זה עד לשקיעה הוא קטן יחסית (שעתיים וחצי שעות זמניות), בניגוד למנחה גדולה, שממנה ועד לשקיעה הזמן הוא גדול יותר (חמש וחצי שעות זמניות).
תפילות כנגד קרבנות

תפילת המנחה נתקנה כנגד הקרבת קרבן תמיד של בין הערבים, ומאחר וזמן הקרבתו היה כל יום בתשע שעות וחצי, לכן לדעת הרבה ראשונים זמן תפילת מנחה לכתחילה הוא מזמן זה, אך כיוון שלעיתים הוצרכו להקריב את התמיד קודם זמן זה כגון בערב פסח שחל בערב שבת, ובזמנים אלה הקדימו את הקרבתו לשש שעות ומחצה, לכן בדיעבד אם התפלל אדם משעה זו, יצא ידי חובה.
וכך הוא לשון הרמב"ם משנה תורה לרמב"ם:
כבר אמרנו שתפלת המנחה כנגד תמיד של בין הערבים תקנו זמנה, ולפי שהיה התמיד קרב בכל יום בתשע שעות ומחצה, תקנו זמנה מתשע שעות ומחצה והיא הנקראת מנחה קטנה, ולפי שבערב הפסח שחל להיות בערב שבת היו שוחטין את התמיד בשש שעות ומחצה אמרו שהמתפלל מאחר שש שעות ומחצה יצא ומשהגיע זמן זה הגיע זמן חיובה, וזו היא הנקראת מנחה גדולה
דינים התלויים בזמן מנחה קטנה

זמן מנחה קטנה הוא תחילת הזמן שממנו והלאה יש לכתחילה (לדעת רוב הפוסקים) להתפלל את תפילת המנחה.
מזמן זה (או חצי שעה קודם), אין להתחיל בסעודה לפני שיתפלל.
ראו גם

מנחה גדולה
| זמני היום בהלכה |
| --- | --- | --- |
| בוקר | קריאת הגבר • עמוד השחר • משיכיר • הנץ החמה • סוף זמן קריאת שמע • סוף זמן תפילה |  |
| צהריים | חצות היום • מנחה גדולה • מנחה קטנה • פלג המנחה |  |
| ערב | שקיעת החמה • בין השמשות • צאת הכוכבים |  |
| לילה | חצות הלילה • אשמורות הלילה |  |
| ראו גם | שעות זמניות • קו התאריך בהלכה • הלוח העברי |  |
תצורת חתרורים

| --- | --- |

מיקום תצורת חתרורים
 תכונות
 סוג:  תצורה
 גיל:  פלאוקן – אאוקן 56–66 מיליון שנה לפני זמננו PreЄ Є O S D C P T J K Pg N     
 ליתולוגיה:  חוואר, קירטון וחרסית שעברו התמרה בחום גבוה
 קרויה על שם:  בקעת חתרורים ליד ערד
 השם נקבע על ידי:  יעקב בן-תור ועקיבא פרומן ב-1949
 מיקום
 אזור:  בקעת חתרורים ומעלה אדומים
 מדינה:  ישראל
 קואורדינטות:  31°12′06″N 35°17′00″E﻿ / ﻿31.201666666667°N 35.283333333333°E﻿ / 31.201666666667; 35.283333333333
 חלק מ:  חבורת הר הצופים
 יחידת סלע מתחת:  תצורת מישאש
 יחידת סלע מעל:  אין
 עובי:  מעל ל-60 מטרים
 
תצורת חתרורים היא תצורה גאולוגית בחבורת הר הצופים מתקופת הפלאוקן, שזמנה לפני 66 מיליון שנים. התצורה מתאפיינת בצבעוניות יוצאת דופן ובמגוון של מינרלים נדירים.
תיאור, כינויים ושמות

הסלעים של תצורת חתרורים מופיעים כמחשופים צבעוניים, בגוונים של ירוק, אדום ושחור. צורתם אינה מסודרת, ואין בהם מבנה של שכבות על אף שמקורם בסלעי משקע. בתוך הסלעים עורקים וסדקים רבים, צבעוניים אף הם, בגוונים של ירוק, סגול, צהוב ולבן.
הצבעוניות של הסלעים במורד הדרך מירושלים לים המלח (הניכרת בייחוד אחרי גשם) משכה תשומת לב בזמנים קדומים. בראש המעלה מבחינים בסלעים צבעוניים, חלקם בצבע אדום שנתנו לדרך את שמה - דרך מעלה אדומים.”וְעָלָה הַגְּבוּל דְּבִרָה מֵעֵמֶק עָכוֹר וְצָפוֹנָה פֹּנֶה אֶל הַגִּלְגָּל אֲשֶׁר נֹכַח לְמַעֲלֵה אֲדֻמִּים אֲשֶׁר מִנֶּגֶב לַנָּחַל” (ספר יהושע, ט"ו, ז'). גם שמות בערבית למקומות לאורך הדרך מתייחסים לצבע הסלעים: "חאן אל אחמר" (החאן האדום), "טלאת א-דם" (מעלה הדם) ו"קלעת א-דם" (מבצר הדם).
האזור בו מופיעים הסלעים הצבעוניים זכה לכינוי "האזור המגוון" ("The Mottled Zone"), כינוי המקובל גם בימינו. את השם חתרורים לתצורה נתנו ב-1949 יעקב בן-תור ועקיבא פרומן על בסיס השם בערבית "אל חתרורה" המופיע בשני מקומות בארץ: בבקעת חתרורים, ובאכסניית השומרוני הטוב, בראש דרך מעלה אדומים, הקרויה "חאן אל חתרור" או "חאן חתרורה". בשני המקומות מצויים הסלעים הצבעוניים האופייניים לתצורת חתרורים.
תפוצה

מחשופים של סלעים מתצורת חתרורים מופיעים בכמה מקומות באזור יהודה: מחשופים קטנים סמוך לכביש ירושלים-תל אביב מול כפר שמואל, ליד כפר אוריה וממערב לעיירה תרקומיא; מחשופים גדולים יותר במעלה אדומים, במצודת הורקניה, באזור נבי מוסא, ובג'בל חָרמון (מצפון לבקעת הורקניה). המחשוף הגדול ביותר, בשטח של כמה עשרות קמ"ר, נמצא בבקעת חתרורים מדרום מזרח לערד. מחשופים נוספים מוכרים בירדן: מָקָרין בצפון ירדן, סווילה במרכזה, ודבא-סיווקה מזרחית לים המלח. כל המחשופים הידועים של תצורת חתרורים מופיעים בתוך קערים גאולוגיים – סינקלינות. סך כל שטח המחשופים של תצורת חתרורים מגיע לכמה מאות קמ"ר.
סטרטיגרפיה ופטרולוגיה

החתך הסטרטיגרפי של אזורים בהם קיימים מחשופי הסלעים של תצורת חתרורים נראה כך (מלמטה כלפי מעלה):
חבורת יהודה
חבורת הר הצופים
תצורת מנוחה מגיל הסנטון
חצורת מישאש סלעי צור מגיל הקמפן.
סלעי תצורת חתרורים.
לעומת זאת, חתך אופייני שנעשה בבקעת צין, אזור שעבר אותם תהליכים גאולוגיים, אבל אינו מכיל את תצורת חתרורים, נראה כך:
חבורת יהודה
חבורת הר הצופים
תצורת מנוחה מגיל הסנטון
תצורת מישאש סלעי צור מגיל הקמפן.
סלעי פוספוריט (מהם מפיקים פוספטים)
תצורת ע'רב שכבות של קירטון וחוואר בהירים מגיל המאסטריכט
תצורת טקיה שכבות של חוואר וחרסית בגוון ירקרק מתקופת הפלאוקן.
חבורת עבדת - אבן גיר וקירטון עם עדשות צור מתקופת האאוקן
תצורת חצבה - חול וחלוקים ששקעו בסביבה יבשתית מתקופת הנאוגן.
השכבות של תצורת טקיה וע'רב ספוגות בביטומן, חומר אורגני שלעיתים הוא מהווה עד 20% ממשקל הסלע. סלעים רווי ביטומן אלו מכונים פצלי שמן וניתן לנצלם להפקת אנרגיה על ידי שריפת הסלעים.
מהשוואת שני החתכים הסטרטיגרפיים ניתן לראות כי סלעי חתרורים מצויים במקום כמה שכבות סלע: תצורת ע'רב, תצורת טקיה, חבורת עבדת וכו'.